Іванаўка (Буда-Кашалёўскі раён)

Іва́наўка (, ) — вёска ў Буда-Кашалёўскім раёне Гомельскай вобласці. Уваходзіць у склад Марозавіцкага сельсавета.

 Геаграфія 

 Размяшчэнне 
У 15 км на паўднёвы захад ад раённага цэнтра і чыгуначнай станцыі Буда-Кашалёўская (на лініі Жлобін — Гомель), 53 км ад Гомеля.

 Гідраграфія 
На поўначы меліярацыйныя каналы.

 Транспартная сетка 
Транспартныя сувязі па прасёлкавай, затым аўтамабільнай дарозе Буда-Кашалёва — Гомель.

Планіроўка складаецца з просталінейнай вуліцы, арыентаванай з паўднёвага ўсходу на паўночны захад. Забудова двухбаковая, драўлянымі дамамі сядзібнага тыпу. У 1987 годзе пабудаваны цагляныя дамы на 50 кватэр, у якіх размясціліся перасяленцы з забруджаных радыяцыяй месцаў пасля Чарнобыльскай катастрофы.

 Гісторыя 
Па пісьмовых крыніцах вядомая з XIX стагоддзя як паселішча ў Недайскай воласці Гомельскага павета Магілёўскай губерні. Па рэвізіі 1858 года валоданне памешчыка Перасвет-Солтана. Працаваў хлебазапасны магазін. Па перапісу 1897 года знаходзіліся: школа граматы, 4 ветракі, крупарушка, гамарня, карчма. Больш за палову гаспадарак займаліся вырабам фурманак, калёс, вазоў, драбін. У 1909 годзе 1221 дзесяціна зямлі, царкоўна-прыхадская школа, якая знаходзілася ў наёмнай сялянскай хаце.

У 1930 годзе арганізаваны калгас «Агульная праца», дзейнічалі гамарня і ваўначоска. На франтах Вялікай Айчыннай вайны загінулі 86 жыхароў вёскі. У 1959 годзе ў складзе калгаса «Новае жыццё» (цэнтр — вёска Глазаўка). У вёсцы меліся базавая школа, клуб, бібліятэка, фельчарска-акушэрскі пункт, аддзяленне сувязі, магазін.

Да 17 мая 1979 года вёска ўваходзіла ў склад Недайскага сельсаветаРашэнне выканкома Гомельскага абласнога Савета народных дэпутатаў ад 17 мая 1979 г. // Збор законаў Беларускай ССР, указаў Прэзідыума Вярхоўнага Савета Беларускай ССР, пастаноў і распараджэнняў Савета Міністраў Беларускай ССР. — 1979, № 16 (1606)., да 1 снежня 2009 года — у склад Глазаўскага сельсаветаРешение Гомельского областного Совета депутатов от 1 декабря 2009 г. № 277 Об изменении административно-территориального устройства Буда-Кошелевского района Гомельской области .

 Насельніцтва 

 Колькасць 
 2004 год — 130 гаспадарак, 302 жыхары.

 Дынаміка 
 1858 год — 19 двароў, 216 жыхароў.
 1897 год — 81 двор, 645 жыхароў (паводле перапісу).
 1909 год — 97 двароў, 795 жыхароў.
 1925 год — 137 двароў.
 1959 год — 434 жыхары (паводле перапісу).
 2004 год — 130 гаспадарак, 302 жыхары.

 Літаратура 


 Спасылкі 

Катэгорыя:Населеныя пункты Буда-Кашалёўскага раёна